**FIȘA MĂSURII M6**

**Denumirea măsurii :** Conservarea, protectia si mentinerea biodiversitatii naturale a zonelor protejate, inclusiv a zonelor Natura 2000, a peisajelor si a zonelor cu mare valoare naturala.

**Codul Măsurii: M6 / 6B**

**Tipul măsurii: X INVESTIȚII**

 **X SERVICII**

 **□ SPRIJIN FORFETAR**

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

In cadrul acestei măsuri, se acordă sprijin financiar pentru **protecţia, conservarea si mentinerea biodiversităţii şi a patrimoniului natural** prin implicarea actorilor societatii civile in actiuni de:

* sensibilizare si constientizarea comunitatilor din cadrul GAL-ului cu privire la importanta patrimoniului natural: biodiversitate si peisaje,
* investitii pentru cresterea vizibilitatii zonelor Natura2000 si a altor zone de inalta valoare naturala de pe suprafata GAL-ului in randul
* actiuni de educatie privind conservarea biodiversitatii, a peisajelor rurale si a mediului pentru copii si tineri
* actiuni de informare constientizare a populatiei adulte, antreprenori, fermieri si alte grupuri privind valoarea economica a ecosistemelor naturale si dezvoltarea durabila ca vector de dezvoltare a mediului rural.

 Analiza SWOT evidențiază existența asociațiilor, entităților cu domenii de activitate de protecția mediului înconjurător și organizațiilor care administrează/gestionează ariile naturale protejate Natura 2000. Privind realizarea obiectivelor de protejare, gestionare al peisajului rural și al siturilor de înaltă valoare, impactul activității al acestor organizații rămâne însă punctuală. Majoritatea Proprietarilor terenurilor agricole și forestiere sunt persoanele vârstnice, care nu au capacitatea suficientă, nici cunoștințele necesare pentru gestionarea adecvată al acestor terenuri. De exemplu: reabilitarea/reconstrucția gardurilor de lemne între hotarele moșiilor; protejarea arborilor remarcabili în peisaj; modalități de gestionare a pășunilor aproape împădurite; intervenții necesare pentru protecția peisajului rural.

 Obiectivele acestor organizații se manifestă în:

* Prezervarea peisajului natural rural
* Încurajarea managementului împreună cu fermierii și oferirea unui venit alternativ prin intermediul schemelor de agro-mediu
* Sprijinirea dezvoltării rurale și a produselor

 **Obiectivul de dezvoltare rurală** la care contribuie Masura M6 conform Reg. (UE) nr. 1305/2013, art. 4. este: iii) Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

**Obiectivele specifice** ale măsurii M6 sunt:

* Promovare conservarii biodiversitatii,
* Întreținere, refacere a peisajului rural și al siturilor de înaltă valoare naturala,
* Sensibilizare/constientizare ecologică si/sau arhitecturală (peisagistică),
* Întocmirea materialelor de informare și realizarea acțiunilor de conștientizare,
* Organizarea de campanii de constientizare adresate copiilor, tinerilor si adultilor urmarind actiunile mai sus definite,
* Investiții realizate cu caracter pilot: observatoare de animale sălbatice, păsări, drumuri tematice (ghidate), borne, panouri informative.

Măsura contribuie la prioritatea **P6**: „Promovarea incluziunii sociale, a reducerii sărăciei și a dezvoltării economice în zonele rurale”, conform art. 5, (6) din Reg. (UE) nr. 1305/2013.

Măsura corespunde obiectivelor **art. 20** din Reg. (UE) nr. 1305/2013 Servicii de bază și reînoirea satelor în zonele rurale, prin intermediul pct. (F) studii și investiții asociate cu întreținerea, refacerea și modernizarea patrimoniului cultural și natural al satelor, al peisajelor rurale și al siturilor de înaltă valoare naturală, inclusiv cu aspectele socioeconomice conexe, precum și acțiuni de sensibilizare ecologică;

Măsura contribuie la Domeniul de intervenție: **6B)** Incurajarea dezvoltării locale în zonele rurale, conform art. 5, Reg. (UE) nr. 1305/2013.

 Măsura contribuie la obiectivele transversale ale Reg. (UE) nr. 1305/2013: inovare și protecția mediului și atenuarea schimbărilor climatice și de adaptarea la acestea în conformitate cu art. 5, Reg. (UE) nr. 1305/2013).

Complementaritatea cu alte măsuri din SDL: -

Sinergia cu alte măsuri din SDL: **M5 (DI: 6A), M7 (DI: 6B), M8 (DI: 6B), M9 (DI: 6C)**

**2. Valoarea adăugată a măsurii**

Valoarea adaugată a măsurii constă în:

* Abordarea complexă a gestionării peisajului rural și al siturilor de înaltă valoare;
* Oferă modele de bune practici.

**3. Trimiteri la alte acte legislative**

 Legislația națională în vigoare.

* Reg. (UE) nr. 1303/2013;
* Reg. (UE) nr. 1305/2013;
* Reg. (UE) nr. 807/2014;
* Reg. (UE) nr. 1407/2013.

**4. Beneficiari direcți/indirecți (grup țintă)**

*Beneficiarii directi trebuie:*

sa fie din teritoriul GAL

***Beneficiari direcți:***

- Comunele și asociațiile acestora conform legislației naționale în vigoare (ADI)

- Parteneriate între autorități publice locale și ONG-uri,

- ONG având ca domeniu de activitate activitățile de mediu/ educație/ cultură;

- Instituții publice cu preocupări în domeniul protecției mediului/educației/ culturii;

- Entități private având ca domeniu de activitate activitățile de mediu/ educație/ cultură;

- Administratori, gestionari ai siturilor de inalta valoare naturala;

- Furnizori de servicii de informare, instruire și pregătire profesională în domeniul protecției mediului/educației/ culturii.

**Beneficiari Indirecți**:

* Populația locală: copii, tineri, adulți,
* Autoritatile publice locale/Instituții publice,
* Economia locală: antreprenori, fermieri.

**5. Tip de sprijin**

Rambursarea costurilor eligibile suportate şi plătite efectiv de solicitant.

**6. Tipuri de acțiuni eligibile și neeligibile**

- Campanie de sensibilizare/conștientizare, acțiuni de informare prin diverse mijloace a populației GAL cu privire la importanța patrimoniului natural: biodiversitate și peisaje,

- Realizarea de marcaje până la zonele protejate și în zonele protejate, amplasarea de panouri de semnalizare și panouri informative, ingrădiri, bornare, realizare puncte de observare/observatoare de animale, păsări etc. (construcșii ușoare, din materiale nepoluante, tradiționale),

- Organizarea de ateliere educaționale, demonstrative pentru comportamente eco-civice adecvate, activități în natură și/sau pentru recunoașterea/identificarea/prezentarea resurselor naturale ale teritoriului, cu caracter permanent sau temporar (cursuri demonstrative, ateliere educationale de conservarea mediului, amenajarea unor colecții/expoziții floristice, dendrologice, ateliere de creatie etc.),

- Ateliere de informare și de lucru/acțiuni directe de informare a populației adulte, antreprenori, fermieri și alte grupuri privind valoarea economică a ecosistemelor naturale și dezvoltarea durabilă ca vector de dezvoltare a mediului rural.

**7. Condiții de eligibilitate**

- Solicitantul să se încadreze în categoria beneficiarilor eligibili;

- Solicitantul nu trebuie să fie în insolvență sau în incapacitate de plată;

- Solicitantul dispune de capacitate tehnică și financiară necesare derulării activităților specifice

- Solicitantul dispune de personal calificat, propriu sau cooptat în domeniu

- Solicitantul are prevăzut în obiectul de activitate activități specifice domeniului

- Solicitantul demonstrează prin activitățile propuse și cerințele formulate pentru resursele umane alocate acestora, oportunitatea și necesitatea proiectului

- Investiția să se încadreze în tipul de sprijin prevăzut prin măsură;

- Investiția trebuie să fie în corelare cu strategia de dezvoltară locală;

- Beneficiarii finali (indirecți) să fie din teritoriul GAL;

* Acțiunile proiectului se pot desfășura doar în teritoriul GAL;
* Partenerii sunt atât din GAL cât și din afara acestuia cu condiția ca grupul țintă și costurile directe legate de o anumită investiție, acțiune prevăzută în planul de gestionare să fie din teritoriul GAL;
* Solicitantul prezintă un acord de parteneriat în care se specifică rolul fiecărui partener în proiect și care are o durată cel puțin egală cu perioada de desfășurare a proiectului;
* Proiectul se va desfășura pe o perioadă de maxim 5 ani.

**8. Criterii de selecție**

* Proiecte realizate în parteneriat
* Numărul de beneficiari finali vizati;
* Numărul de comunitati abordate din teritoriul GAL;
* Numărul de arii protejate (inclusiv zone Natura2000) si zone de înaltă valoare naturală abordate.

**9. Sume (aplicabile) și rata sprijinului**

Se vor aplica regulile de ajutor de minimis în vigoare, conform prevederilor Regulamentului UE nr.1407/2013.

Intensitatea sprijinului pentru cheltuielile eligibile din proiect sunt:

* Pentru operațiunile negeneratoare de venit: 100%;
* Pentru operațiunile generatoare de venit: 90% sau rata maxima relevantă.

Se vor aplica regulile de ajutor de minimis în vigoare, conform prevederilor Regulamentului UE nr. 1407/2013.

**10. Indicatori de monitorizare**

Populația netă care beneficiază de servicii/infrastructuri îmbunătățite.

Număr Zone Natura 2000 vizate.